P6_TA(2005)0306

Kmetijstvo v najbolj obrobnih regijah Unije *

Zakonodajna resolucija Evropskega parlamenta o predlogu Uredbe Sveta o specifičnih ukrepih na področju kmetijstva v najbolj obrobnih regijah Unije (KOM(2004)0687 — C6-0201/2004 — 2004/0247(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2004)0687) [1],

- ob upoštevanju členov 36, 37 in 299(2) Pogodbe ES, v skladu s katerimi se je Svet posvetoval s Parlamentom (C6-0201/2004),

- ob upoštevanju člena 51 svojega Poslovnika,

- ob upoštevanju poročila Odbora za kmetijstvo in regionalni razvoj in mnenj Odbora za proračun, Odbora za mednarodno trgovino in Odbora za regionalni razvoj (A6-0195/2005),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog v skladu s členom 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj ponovno preuči, ali je treba predlog Komisije znatno spremeniti;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

Uvodna izjava 1

(1) Izjemna zemljepisna situacija najbolj obrobnih regij glede na vire preskrbe z bistvenimi proizvodi za prehrano ljudi ali za predelavo kot tudi z bistvenimi elementi kmetijske proizvodnje v teh regijah zahteva višje stroške prevoza. Poleg tega objektivni dejavniki, ki so povezani z otoškim značajem in skrajno obrobnostjo, za izvajalce in proizvajalce najbolj obrobnih regij predstavljajo dodatne pritiske, ki močno ovirajo njihove dejavnosti. Te ovire je možno omiliti z znižanjem cen omenjenih bistvenih proizvodov. Zato je primerno vpeljati specifični sistem preskrbe, da se zagotovi preskrbo skrajno obrobnih regij ter izravna visoke stroške, nastale zaradi oddaljenosti, otoškega značaja in skrajne obrobnosti. | (1) Izjemna zemljepisna situacija najbolj obrobnih regij glede na vire preskrbe z bistvenimi proizvodi za prehrano ljudi ali za predelavo kot tudi z bistvenimi elementi kmetijske proizvodnje v teh regijah zahteva višje stroške prevoza. Poleg tega objektivni dejavniki, ki so povezani z otoškim značajem in skrajno obrobnostjo, za izvajalce in proizvajalce najbolj obrobnih regij predstavljajo dodatne pritiske, ki močno ovirajo njihove dejavnosti. Izvajalci in proizvajalci so v nekaterih primerih izpostavljeni dvojnim otoškim značajem zaradi dejstva, da so otoki v regiji močno oddaljeni drug od drugega. Te ovire je možno omiliti z znižanjem cen omenjenih bistvenih proizvodov. Zato je primerno vpeljati specifični sistem preskrbe, da se zagotovi preskrbo skrajno obrobnih regij ter izravna visoke stroške, nastale zaradi oddaljenosti, otoškega značaja in skrajne obrobnosti. |

Sprememba 2

Uvodna izjava 2 a (novo)

| (2a) Smotrno bi bilo, da Komisija učinkovito izvaja politiko spodbujevalnih ukrepov za mala in srednja podjetja v kmetijsko-živilskem sektorju v najbolj obrobnih regijah Evropske unije, da bi slednja na ta način uspela ohraniti tradicionalni izvoz in povečati trgovanje s sosednjimi tretjimi državami. |

Sprememba 3

Uvodna izjava 4

(4) Ob upoštevanju dejstva, da so količine, za katere velja specifični sistem preskrbe, omejene na potrebe preskrbe najbolj obrobnih regij, ta sistem ni škodljiv za dobro delovanje notranjega trga. Še več, gospodarske koristi specifičnega sistema preskrbe za zadevne proizvode ne bi smele povzročati preusmeritve prometa. Zaradi tega je torej potrebno prepovedati odpošiljanje ali izvoz teh proizvodov iz najbolj obrobnih regij. Vendar pa je potrebno dovoliti pošiljanje ali izvoz teh proizvodov, ker je korist, ki izhaja iz specifičnega sistema preskrbe, povrnjena, ali, v primeru predelanih proizvodov, za omogočanje regionalne trgovine ali trgovine med obema najbolj obrobnima portugalskima regijama. Treba je tudi upoštevati tradicionalne trgovinske tokove s tretjimi državami vseh obrobnih regij in predvideti, da bi te regije dobile dovoljenje za izvoz predelanih proizvodov, ki bi ustrezali tradicionalnemu izvozu. Ta omejitev se prav tako ne uporablja za tradicionalne pošiljke predelanih proizvodov; če hočemo biti jasni, je potrebno natančno določiti referenčno obdobje za definicijo teh tradicionalno izvoženih ali odposlanih količin. | (4) Ob upoštevanju dejstva, da so količine, za katere velja specifični sistem preskrbe, omejene na potrebe preskrbe najbolj obrobnih regij, ta sistem ni škodljiv za dobro delovanje notranjega trga. Še več, gospodarske koristi specifičnega sistema preskrbe za zadevne proizvode ne bi smele povzročati preusmeritve prometa. Zaradi tega je torej potrebno prepovedati odpošiljanje ali izvoz teh proizvodov iz najbolj obrobnih regij. Vendar pa je potrebno dovoliti pošiljanje ali izvoz teh proizvodov, ker je korist, ki izhaja iz specifičnega sistema preskrbe, povrnjena, ali, v primeru predelanih proizvodov, za omogočanje regionalne trgovine ali trgovine med obema najbolj obrobnima portugalskima regijama. Treba je tudi upoštevati tradicionalne trgovinske tokove s tretjimi državami vseh obrobnih regij in predvideti, da bi te regije dobile dovoljenje za izvoz predelanih proizvodov, ki bi ustrezali tradicionalnemu izvozu. Ta omejitev se prav tako ne uporablja za tradicionalne pošiljke predelanih proizvodov; če hočemo biti jasni, je potrebno natančno določiti referenčno obdobje za definicijo teh tradicionalno izvoženih ali odposlanih količin, v katerem je treba upoštevati možne omejitve v tradicionalnem delovanju trga. |

Sprememba 4

Uvodna izjava 12 a (novo)

| (12a) Komisija bo Svetu predlagala potrebna odstopanja, ki omogočajo izvajanje programov za razvoj podeželja ob upoštevanju posebnosti najbolj obrobnih regij. |

Sprememba 5

Uvodna izjava 18

(18) Potrebno je podpreti tradicionalne dejavnosti na področju živinoreje. Za zadovoljitev potreb lokalne porabe v prekomorskih departmajih in na Madeiri je potrebno dovoliti uvoz samcev goveda iz tretjih držav brez carinskih dajatev, namenjenih za pitanje, pod posebnimi pogoji ter v okviru najvišje letne meje. Treba je obnoviti možnost, odprto na Portugalskem v okviru Uredbe (ES) št. 1782/2003, za prenos pravice do premije za kravo mlekarico s celine na Azore in ta inštrument prilagoditi na novo okolje podpore najbolj obrobnih regij. | (18) Potrebno je podpreti tradicionalne dejavnosti na področju živinoreje. Za zadovoljitev potreb lokalne porabe v prekomorskih departmajih in na Madeiri je potrebno dovoliti uvoz samcev goveda iz tretjih držav brez carinskih dajatev, namenjenih za pitanje, pod posebnimi pogoji ter v okviru najvišje letne meje. Treba je obnoviti možnost, odprto na Portugalskem v okviru Uredbe (ES) št. 1782/2003 za prenos pravice do premije za kravo mlekarico s celine na Azore in ta inštrument prilagoditi na novo okolje podpore najbolj obrobnih regij. Za zadovoljitev potreb lokalne porabe v prekomorskih departmajih je treba odobriti uvoz konjskih, govejih in bivoljih, ovčjih in kozjih vrst za pitanje iz tretjih držav brez carinskih dajatev, namenjenih za pitanje, pod posebnimi pogoji ter v okviru najvišje letne meje. Z ozirom na izboljšanje kakovosti proizvodnje govedine na Azorih je treba zagotoviti pomoč za dobavo plemenskih samcev goveda za meso v regiji, pod določenimi pogoji ter v okviru najvišje opredeljene meje. |

Spremembi 6 in 7

Uvodna izjava 20

(20) Izvajanje te uredbe ne sme vplivati na raven specifične podpore, ki jo do sedaj uživajo najbolj obrobne regije. To je razlog, zaradi katerega morajo države članice pri izvajanju potrebnih ukrepov imeti na razpolago odgovarjajoče vsote za podporo, ki jo je že odobrila Skupnost v okviru Uredbe Sveta (ES) št. 1452/2001 z dne 28. junija 2001 o uvedbi posebnih ukrepov za nekatere kmetijske proizvode za francoske prekomorske departmaje, spremembi Direktive 72/462/EGS in razveljavitvi Uredbe (EGS) št. 525/77 in (EGS) št. 3763/91 (Poseidom), Uredbe (ES) št.1453/2001 in Uredbe Sveta (ES) št. 1454/2001 z dne 28. junija 2001 o uvedbi posebnih ukrepov za nekatere kmetijske proizvode za Kanarske otoke in o razveljavitvi Uredbe (EGS) št. 1601/92 (Poseican), kot tudi vsote, dodeljene živinorejcem, določene v teh regijah v okviru Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso, z Uredbo Sveta (ES) št. 2529/2001 z dne 19. decembra 2001 o skupni ureditvi trga za ovčje in kozje meso, Uredbe Sveta (ES) št. 1784/2003 z dne 29. septembra o skupni ureditvi trga za žita, ter vsote, dodeljene za oskrbo z rižem v prekomorskih okrožjih otoka Réunion v smislu člena 5 Uredbe Sveta (ES) št. 1785/2003 z dne 29. septembra 2003 o skupni ureditvi trga za riž. Novi sistem podpore kmetijskih proizvodenj v najbolj obrobnih regijah, ki ga določa ta uredba, mora biti usklajen s podporo istim proizvodnjam, ki so v veljavi drugje v Skupnosti. | (20) Izvajanje te uredbe ne sme vplivati na raven specifične podpore, ki jo do sedaj uživajo najbolj obrobne regije. Letne finančne omejitve, postavljene v podporo posamičnim dobavnim ureditvam, naj upoštevajo pomoč pri dobavi in zneske, ki ustrezajo izvzetjem od plačila carin v skladu s to shemo v določenem obdobju. To je razlog, zaradi katerega morajo države članice pri izvajanju potrebnih ukrepov imeti na razpolago odgovarjajoče vsote za podporo, ki jo je že odobrila Skupnost v okviru Uredbe Sveta (ES) št. 1452/2001 z dne 28. junija 2001 o uvedbi posebnih ukrepov za nekatere kmetijske proizvode za francoske prekomorske departmaje, spremembi Direktive 72/462/EGS in razveljavitvi Uredbe (EGS) št. 525/77 in (EGS) št. 3763/91 (Poseidom), Uredbe (ES) št.1453/2001 in Uredbe Sveta (ES) št. 1454/2001 z dne 28. junija 2001 o uvedbi posebnih ukrepov za nekatere kmetijske proizvode za Kanarske otoke in o razveljavitvi Uredbe (EGS) št. 1601/92 (Poseican), kot tudi vsote, dodeljene živinorejcem, določene v teh regijah v okviru Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso, z Uredbo Sveta (ES) št. 2529/2001 z dne 19. decembra 2001 o skupni ureditvi trga za ovčje in kozje meso, Uredbe Sveta (ES) št. 1784/2003 z dne 29. septembra 2003 o skupni ureditvi trga za žita, ter vsote, dodeljene za oskrbo z rižem v prekomorskih okrožjih otoka Réunion v smislu člena 5 Uredbe Sveta (ES) št. 1785/2003 z dne 29. septembra 2003 o skupni ureditvi trga za riž. Novi sistem podpore kmetijskih proizvodenj v najbolj obrobnih regijah, ki ga določa ta uredba, mora biti usklajen s podporo istim proizvodnjam, ki so v veljavi drugje v Skupnosti. |

Sprememba 8

Uvodna izjava 21 a (novo)

| (21a) Zgoraj omenjena razveljavitev trenutno veljavnih pravil ne bo smela povzročiti prekinitve postopka pomoči v zvezi s specifičnimi sistemi preskrbe niti pomoči lokalni proizvodnji v najbolj obrobnih regijah. Treba je torej zagotoviti stalnost njihove uporabe do odobritve zadevnih programov preskrbe in pomoči. |

Sprememba 9

Člen 1

Ta uredba sprejema specifične ukrepe na področju kmetijstva za pomoč v primeru oddaljenosti, otoškega značaja in velike obrobnosti regij Unije, navedenih v členu 299(2), Pogodbe, v nadaljevanju imenovanih "najbolj obrobnih regij". | Ta uredba sprejema specifične ukrepe na področju kmetijstva za pomoč v primeru oddaljenosti, otoškega značaja, skrajne obrobnosti, majhnosti, težavnega reliefa in podnebja ter gospodarske odvisnosti od majhnega števila proizvodov regij Unije, navedenih v členu 299(2), Pogodbe, v nadaljevanju imenovanih "najbolj obrobne regije". |

Sprememba 10

Člen 2, odstavek 1

1. Oblikovan je specifični sistem preskrbe za kmetijske proizvode, navedene v Prilogi I, ki so v najbolj obrobnih regijah bistvenega pomena za prehrano ljudi ali za izdelavo ostalih proizvodov ali pa kot bistveni elementi kmetijske proizvodnje. | 1. Oblikovan je specifični sistem preskrbe za kmetijske proizvode, ki so v najbolj obrobnih regijah bistvenega pomena za prehrano ljudi ali za izdelavo ostalih proizvodov ali pa kot bistveni elementi kmetijske proizvodnje, navedene v programih preskrbe iz člena 5. |

Sprememba 11

Člen 2, odstavek 2

2. Predhodna ocena preskrbe količinsko določa letne potrebe, ki se nanašajo na proizvode iz Priloge I. Ocena potreb podjetij za pakiranje ali predelavo proizvodov, namenjenih za domači trg, ki se po tradiciji pošiljajo v preostale države Skupnosti, v tretje države se izvažajo v okviru regionalne trgovine ali v okviru tradicionalne trgovine, je lahko predmet ločene predhodne ocene. | črtano |

Predloga sprememb 12 in 13

Člen 4, odstavek 2

2. Omejitev, navedena v odstavku 1, se ne uporablja za proizvode, predelane v najbolj obrobnih regijah z izkoriščanjem proizvodov, ki so upravičeni do specifičnega sistema preskrbe: (a)ki se izvažajo v tretje države ali pošiljajo v ostale države Skupnosti, v mejah količin, ki odgovarjajo tradicionalnim pošiljkam in tradicionalnemu izvozu. Te količine in tretje države prejemnice določi Komisija v skladu s postopkom, navedenim v členu 26(2), na osnovi povprečne pošiljke ali izvoza v teku let 1989, 1990 in 1991;(b)ki se izvažajo v tretje države v okviru regionalne trgovine z upoštevanjem pogojev, opredeljenih po postopku iz člena 26(2).(c)ki so poslani iz Azorov na Madeiro in obratno. | 2. Omejitev, navedena v odstavku 1, se ne uporablja za proizvode, ki so bili predelani ali so bili deležni dodatnih postopkov proizvodnje ali ustrezne obdelave v najbolj obrobnih regijah z izkoriščanjem proizvodov, ki so upravičeni do specifičnega sistema preskrbe.(a) ki se izvažajo v tretje države ali pošiljajo v ostale države Skupnosti, v mejah količin, ki odgovarjajo tradicionalnim pošiljkam in tradicionalnemu izvozu. Te količine in tretje države prejemnice določi Komisija v skladu s postopkom, navedenim v členu 26(2), na osnovi povprečne pošiljke ali izvoza v teku let 1989, 1990 in 1991; |

Pri izvozu teh proizvodov ni podeljeno nobeno povračilo. | Pri izvozu teh proizvodov ni podeljeno nobeno povračilo. |

Sprememba 15

Člen 5, odstavek 1, točka (-a) (novo)

| (-a) proizvodi specifičnega sistema preskrbe; |

Sprememba 14

Člen 5, odstavek 1, točka (a)

(a) osnutek predhodne ocene preskrbe; | (a)osnutek predhodne ocene preskrbe, ki določa letne potrebe v zvezi s temi proizvodi. Ocena potreb podjetij za pakiranje in predelavo proizvodov, namenjenih za domači trg, ki se pošiljajo v preostale države Skupnosti ali se izvažajo v tretje države v okviru regionalne ali tradicionalne trgovine, je lahko predmet ločene predhodne ocene; |

Sprememba 16

Člen 5, odstavek 2

2. Programi preskrbe se potrjujejo skladno s postopkom, navedenim v členu 26(2). Seznam proizvodov, naštetih v Prilogi I, se lahko revidira skladno z istim postopkom, glede na spremembe potreb najbolj obrobnih regij. | 2. Programi preskrbe se potrjujejo skladno s postopkom, navedenim v členu 26(2), glede na spremembe potreb najbolj obrobnih regij. |

Sprememba 17

Člen 9, odstavek 2 a (novo)

| 2a. Programi pomoči Skupnosti vključujejo spodbujanje izboljšave okolja in podeželja, kmetijstva in pokrajine s pospeševanjem trajnostnega upravljanja podeželja. |

Sprememba 18

Člen 12, točka (a)

(a)kvantificiran opis situacije zadevne kmetijske proizvodnje ob upoštevanju razpoložljivih rezultatov ocen, ki kaže različnosti, vrzeli in možnosti razvoja, namenjena finančna sredstva ter glavne rezultate dejavnosti, izvedenih v okviru Uredb Sveta (EGS) št. 3763/91, 1600/92, 1601/92 ter (ES) št. 1452/2001, 1453/2001 in 1454/2001; | (a)kvantificiran opis situacije zadevne kmetijske proizvodnje ob upoštevanju razpoložljivih rezultatov ocen, ki kaže različnosti, vrzeli in možnosti razvoja, namenjena finančna sredstva ter glavne rezultate dejavnosti, izvedenih v okviru Uredb (ES) št. 1452/2001, št. 1453/2001 in št. 1454/2001; |

Sprememba 19

Člen 12, točka (d)

(d)koledar izvedbe ukrepov ter okvirno skupno finančno preglednico, ki povzema namenjena sredstva; | (d)koledar izvedbe ukrepov ter okvirno skupno finančno preglednico, ki povzema namenjena sredstva, brez poseganja v morebitne prerazporeditve med ukrepi vsakega programa; |

Sprememba 20

Člen 13, odstavek 3

3. Programi se začnejo uporabljati 1. januarja 2006. | 3. Programi se začnejo uporabljati 1. januarja 2006 ali kasneje. |

Sprememba 21

Člen 16, odstavek 5 a (novo)

| 5a. Komisija Svetu predlaga potrebna odstopanja, ki omogočajo izvajanje programov za razvoj podeželja ob upoštevanju posebnosti najbolj obrobnih regij. |

Sprememba 22

Člen 18, odstavek 1

1. Francija in Portugalska Komisiji predložita programe obrambe proti škodljivim organizmom za rastlinstvo ali rastlinske proizvode v DOM in na Azorih ter Madeiri. Ti programi posebej natančno določajo cilje, dejavnosti, njihovo trajanje ter njihove stroške. Programi, predloženi z uporabo tega člena, ne zadevajo zaščite banan. | 1. Francija in Portugalska Komisiji predložita programe sanitarne zaščite kmetijskih rastlin ali rastlinskih proizvodov v francoskih prekomorskih departmajih ter na Azorih in Madeiri. Ti programi posebej natančno določajo cilje, dejavnosti, njihovo trajanje ter njihove stroške. Programi, predloženi z uporabo tega člena, ne zadevajo zaščite banan. |

Sprememba 23

Člen 19, odstavek 2, pododstavek 1

2. Z odstopanjem od člena 19(1) Uredbe (ES) št. 1493/1999 se grozdje iz raznovrstne trte hibridov od neposrednih proizvajalcev, ki je prepovedano za gojenje (Noah, Othello, Isabelle, Jacquez, Clinton, Herbemont) in se obira v regijah na Azorih in na Madeiri, lahko uporablja za proizvodnjo vina, ki lahko kroži le znotraj teh regij. | 2. Z odstopanjem od člena 19(1) Uredbe (ES) št. 1493/1999 se grozdje iz raznovrstne trte hibridov od neposrednih proizvajalcev, ki je prepovedano za gojenje in se obira v regijah na Azorih in na Madeiri, lahko uporablja za proizvodnjo vina, ki lahko kroži le znotraj teh regij. |

Sprememba 24

Člen 19, odstavek 2, pododstavek 2

2. Portugalska bo postopoma, do 31. decembra 2006, ukinila gojenje na parcelah neposrednih proizvajalcev, zasajenih z različnimi prepovedanimi hibridi vinske trte, če bo potrebno, s podporami, predvidenimi v poglavju III, naslovu II Uredbe (ES) št. 1493/1999. | 2. Portugalska bo postopoma, do 31. decembra 2013, ukinila gojenje na parcelah neposrednih proizvajalcev, zasajenih z različnimi prepovedanimi hibridi vinske trte, če bo potrebno, s podporami, predvidenimi v poglavju III, naslovu II Uredbe (ES) št. 1493/1999. |

Sprememba 25

Člen 20, odstavek 4, pododstavek 2

Podrobna pravila za uporabo tega odstavka se sprejmejo po postopku, opredeljenem v členu 26(2). Ta pravila opredeljujejo zlasti količino svežega, lokalno pridobljenega mleka, ki mora biti vsebovana v steriliziranem mleku, proizvedenem, kot je navedeno v prvem pododstavku. | Podrobna pravila za uporabo tega odstavka se sprejmejo po postopku, opredeljenem v členu 26(2). Ta pravila opredeljujejo zlasti količino svežega, lokalno pridobljenega mleka, ki mora biti vsebovana v steriliziranem mleku, proizvedenem, kot je navedeno v prvem pododstavku, če ni zagotovljena prodaja lokalno pridobljenega mleka. |

Sprememba 26

Člen 21, odstavek 3 a (novo)

| 3a. Za izboljšanje kakovosti proizvodnje govejega mesa na Azorih je dodeljena pomoč pri preskrbi regije s plemenskimi samci goveda za meso, v možnostih in na podlagi najvišje omejitve, določene v skladu s členom 26(2). |

Sprememba 27

Člen 21 a (novo)

| Člen 21a Sladkor V obdobju iz člena 10(1) Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor [2] je sladkor C iz člena 13 omenjene uredbe, ki se izvaža v skladu z zadevnimi določili Uredbe Komisije (EGS) št. 2670/81 z dne 14. septembra 1981 o podrobnih izvedbenih pravilih glede proizvodnje sladkorja, ki presega kvoto [3], in uvaža za porabo na Madeiri in drugih Kanarskih otokih v obliki belega sladkorja z oznako KN 1701 in na Azorih v obliki surovega sladkorja z oznako KN 17011210, v možnostih te uredbe, upravičen do ureditve oprostitve uvozne dajatve ob omejitvi predvidenih bilanc preskrbe iz člena 3. |

Sprememba 28

Člen 24, odstavek 1

1. Ukrepi, predvideni s to uredbo, z izjemo ukrepov, navedenih v členu 16, uvajajo posredovanja, namenjena za urejanje kmetijskih trgov v smislu člena 2(2) Uredbe Sveta (ES) št. 1258/1999. | 1. Ukrepi, predvideni s to uredbo, z izjemo ukrepov, navedenih v členih 16 in 18, uvajajo posredovanja, namenjena za urejanje kmetijskih trgov v smislu člena 2(2) Uredbe Sveta (ES) št. 1258/1999. |

Sprememba 29

Člen 24, odstavek 2

2. Skupnost financira ukrepe, predvidene v naslovih II in III te uredbe, do višine letnega zneska, ki znaša: za francoske prekomorske departmaje: 84,7 milijonov EUR,za Azore in Madeiro: 77,3 milijonov EUR,za Kanarske otoke: 127,3 milijonov EUR. | 2. Skupnost financira ukrepe, predvidene v naslovih II in III te uredbe, do višine letnega zneska, izračunanega na osnovi zneskov, porabljenih za financiranje posebne ureditve preskrbe, z upoštevanjem, kot osnove, povprečja treh najboljših let vsake regije v obdobju od 2001 do 2004, ob upoštevanju zneska oprostitve dajatve za isto obdobje in ob sklicevanju na največje omejitve stroškov, ki se uporabljajo za podporo lokalne kmetijske proizvodnje. |

Sprememba 30

Člen 24, odstavek 3

3. Zneski, letno dodeljeni za programe, predvidene v naslovu II, ne smejo biti višji od naslednjih zneskov: za francoske prekomorske departmaje: do 20,7 milijona EUR,za Azore in Madeiro: do 17,7 milijona EUR,za Kanarske otoke: do 72,7 milijona EUR. | Črtano |

Sprememba 31

Člen 24, odstavek 3 a (novo)

| 3a. Z odstopanjem od člena 28(2) Uredbe (ES) št. 1782/2003 so lahko predvideni roki za plačila z naslova sistemov, naštetih v Prilogi I omenjene uredbe, spremenjeni, če se v programih, ki jih je treba predstaviti v okviru finančnega prispevka, predvidenega v odstavku 2 tega člena, določi nov rok. |

Sprememba 32

Člen 26, odstavek 1, pododstavek 1 a (novo)

| Pri fitosanitarnih programih iz člena 18 Komisiji pomaga Stalni odbor za zdravstveno varstvo rastlin, ki ga ustanavlja Sklep Sveta 76/894/EGS z dne 23. novembra 1976 [4]. |

Sprememba 33

Člen 28, odstavek 3

3. Najkasneje 31. decembra 2009 in nato vsakih pet let Komisija Evropskemu parlamentu in Svetu predloži splošno poročilo, v katerem prikaže vpliv dejavnosti, izvedenih z uporabo te uredbe, in če je potrebno, skupaj z ustreznimi predlogi. | 3. Najkasneje 31. decembra 2008 in nato vsakih pet let Komisija Evropskemu parlamentu in Svetu predloži splošno poročilo, v katerem prikaže vpliv dejavnosti, izvedenih z uporabo te uredbe, in če je potrebno, skupaj z ustreznimi predlogi. |

Sprememba 34

Člen 29, odstavek 2 a (novo)

| Kljub temu ukrepi v zvezi s posebnim sistemom preskrbe in ukrepi v prid lokalni proizvodnji, ki jih predvidevajo Uredbe (ES) št. 1452/2001, št. 1453/2001 in št. 1454/2001, ostanejo veljavni do datuma odobritve s strani Komisije programov iz člena 5 te uredbe in do datuma začetka veljave programov za pomoč lokalni kmetijski proizvodnji iz člena 9 te uredbe. |

Sprememba 35

Člen 32, odstavek 2

Uporablja se od 1. januarja 2006. Vendar pa se členi 13, 25 in 26 uporabljajo od datuma njenega vstopa v veljavo. | Uporablja se od 1. januarja 2006. Vendar pa se členi 8, 13, 21 (3), 24, 25 in 26 uporabljajo od datuma njenega vstopa v veljavo. |

[1] Še ni objavljeno v Uradnem listu.

[2] UL L 178, 30.6.2001, str. 1.

[3] UL L 262, 16.9.1981, str. 14.

[4] UL L 340, 9.12.1976, str. 25.

--------------------------------------------------